b"\n_START_ARTICLE_\nVerkhojansk\n_START_PARAGRAPH_\nVerkhojansk (russisk: \xd0\x92\xd0\xb5\xd1\x80\xd1\x85\xd0\xbe\xd1\x8f\xcc\x81\xd0\xbd\xd1\x81\xd0\xba) er en by i republikken Sakha i Rusland. Den ligger ved floden Jana, n\xc3\xa6r polarcirklen, omkring 650\xc2\xa0km nord-nord\xc3\xb8st for Jakutsk. Indbyggertal: 1.434 (folket\xc3\xa6lling 2002). Byen er dermed den tredjemindste by i Rusland, kun st\xc3\xb8rre end Magas og Tjekalin.\n_START_SECTION_\nHistorie\n_START_PARAGRAPH_\nEn kosak-bos\xc3\xa6tning blev grundlagt i 1638, 90\xc2\xa0km sydvest for den nuv\xc3\xa6rende by. I 1775 blev den flyttet til venstre bred af floden Jana, for at g\xc3\xb8re skatteindkr\xc3\xa6vning enklere. Den fik bystatus i 1817. Mellem 1860'erne og 1917 blev byen brugt som et politisk eksilsted.\n_START_SECTION_\nErhvervsliv og transport\n_START_PARAGRAPH_\nVerkhojansk har en flodhavn, en flyveplads, et depot for pelse, og er center for et rendriftsomr\xc3\xa5de."